Document ID: 32005D0603

KOMISIJAS LĒMUMS
(2005. gada 4. augusts),
ar ko groza Lēmumu 2005/393/EK par aizliegtajām zonām attiecībā uz infekciozo katarālo drudzi Itālijā
(izziņots ar dokumenta numuru K(2005) 2929)
(Dokuments attiecas uz EEZ)
(2005/603/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 8. panta 3. punkta c) apakšpunktu un 19. panta trešo daļu,
tā kā:
(1)
Direktīvā 2000/75/EK ir paredzēti kontroles noteikumi un pasākumi infekciozā katarālā drudža izskaušanai Kopienā, tostarp aizsardzības un uzraudzības zonu izveide un aizliegums izvest dzīvniekus no šīm zonām.
(2)
Komisijas 2005. gada 23. maija Lēmumā 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), ir paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) attiecībā uz infekciozo katarālo drudzi.
(3)
Itālija 2005. gada 7. jūnijā Pārtikas aprites un dzīvnieku veselības pastāvīgajai komitejai iesniedza ziņojumu, kurā secināts, ka ar Itālijā esošo uzraudzības sistēmu ir pierādīts, ka Masas Karrāras provincē Toskānā vairāk nekā divus gadus nav bijusi vīrusu cirkulācija.
(4)
Līdz ar to šī province jāuzskata par infekciozā katarālā drudža neskartu, un, pamatojoties uz Itālijas iesniegto pamatoto pieprasījumu, tā jāsvītro no Lēmuma 2005/393/EK I pielikumā pie B zonas uzskaitītajām Itālijas provincēm.
(5)
Tādēļ attiecīgi jāgroza Lēmums 2005/393/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/393/EK I pielikuma B zonas daļā Toskānas ieraksta rindā svītro “Massa Carrara”.
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2005. gada 4. augustā

Labels: 19
0
3
8
6
18